
REFERAT
Privind participarea Consiliului Local în calitate de coorganizator al manifestarii „ Zilele maghiare banatene”, organizata de Asociatia Femeilor Maghiare din Timisoara
Asociatia Femeilor Maghiare din Timisoara a depus solicitarea nr. SC2006-  000877/ 17.01.2006  privind susţinerea financiară a manifestarii  „Zilele maghiare banatene” din perioada 28  aprilie- 7 mai 2006.
Manifestarea devenita traditie, are caracter euroregional şi dă conţinut concret  protocolului de înfrăţire dintre oraşele Timişoara şi Szeged, respectiv judeţele Timiş şi Csongrád si isi propune intărirea relaţiilor dintre persoanele, grupările, instituţiile de cultură din Euroregiunea DKMT. DE asemenea se intentioneza si ridicarea nivelului de cultură prin organizarea de concerte simfonice sau de jazz, teatru, teatru de păpuşi, vernisaje de expoziţii, întâlniri scriitor - cititor, prezentări de cărţi, simpozioane culturale, caravană folclorică, evenimente culturale dedicate comunitatii maghiare, dar si publicului roman.
Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 7.500 RON, din cap.67.02. „Cultură, recreere şi religie” (67.02.50 Altele ). 
Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.  

